Diari Oficial de la Generalitat Valenciana


Sumari del DOGV 4764, del 31-05-2004 (2004/5544)

ORDRE de 14 de maig de 2004, de la Conselleria d'Economia, Hisenda i Ocupació, per la qual s'amplia el termini d'inici de les activitats de les sol·licituds aprovades en el primer semestre de l'exercici, regulades per l'Ordre de 23 de febrer de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar els programes d'Escoles Taller, Cases d'Oficis, Unitats de Promoció i Desenvolupament i els Tallers d'Ocupació per a l'exercici 2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4764

Data del DOGV
:   31-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5544


Data del document
:   14-05-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * accés a la professió
    * ajuda a l'ocupació
    * ensenyament professional
    * formació professional
    * ajuda pública

ORDRE de 14 de maig de 2004, de la Conselleria d'Economia, Hisenda i Ocupació, per la qual s'amplia el termini d'inici de les activitats de les sol·licituds aprovades en el primer semestre de l'exercici, regulades per l'Ordre de 23 de febrer de 2004, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar els programes d'Escoles Taller, Cases d'Oficis, Unitats de Promoció i Desenvolupament i els Tallers d'Ocupació per a l'exercici 2004. [2004/X5544]
  
Per Ordre de 23 de febrer de 2004 (DOGV 4.712, de 15 de març), de la Conselleria d'Economia, Hisenda i Ocupació, es va publicar la línia pressupostària i es van determinar els crèdits màxims que han de finançar els programes d'Escoles Taller, Cases d'Oficis, Unitats de Promoció i Desenvolupament i els Tallers d'Ocupació per a l'exercici 2004, i es va establir en l'article 5, que les sol·licituds aprovades a la seua empara en el primer semestre de l'exercici hauran d'iniciar les seues activitats abans del 16 de juny de 2004.
  
No obstant això, i fent ús de la previsió continguda en l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre de 1992), aquesta Conselleria, una vegada analitzat l'estat de la gestió de les sol·licituds d'Escoles Taller, Cases d'Oficis i Tallers d'Ocupació, i per tal de possibilitar un correcte inici de les accions que s'aproven en el primer semestre, considera necessari ampliar el termini d'inici d'aquestes accions fins a una data posterior, tenint en compte que aquesta ordre facilita el compliment de les obligacions per part de les persones interessades, sense que implique un perjuí a tercers.
  
A la vista de tot això, i considerant que es complixen els requisits exigits pel precepte citat al paràgraf anterior,
  
ORDENE
  
Article únic
  
Ampliar fins al 30 de juny de 2004 el termini màxim de què disposen le persones beneficiaries per a iniciar les activitats de les sol·licituds aprovades en el primer semestre de l'exercici a l'empara de l'Ordre de 23 de febrer de 2004, de la Conselleria d'Economia, Hisenda i Ocupació, per la qual es publiquen els crèdits màxims que han de finançar els programes d'Escoles Taller, Cases d'Oficis, Unitats de Promoció i Desenvolupament i els Tallers d'Ocupació per a l'exercici 2004.
  
DISPOSICIONS ADDICIONALS
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana, sense perjuí de la notificació a les persones interessades, de conformitat amb el que disposa l'article 49.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Segona
  
Contra el present acte, que posa fi a la via administrativa, les persones interessades podran interposar-hi recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant aquest mateix òrgan en el termini d'un mes, comptat en els termes adés esmentats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que s'hi puga interposar qualsevol altre recurs dels previstos en la vigent legislació.
  
València, 14 de maig de 2004
  
El conseller d'Economia, Hisenda i Ocupació,